கேள்வி: பேரி மண்டலம் - மாவட்டங்கள் பற்றி தகவல் சொல்.
பதில்: இம்மண்டலத்தில் ஐந்து நேபாளத்தின் மாவட்டங்கள் அமைந்துள்ளது. பேரி மண்டலத்தின் வெளித் தராய் சமவெளியில் பாங்கே மாவட்டம் மற்றும் பர்தியா மாவட்டம், உள் தராய் சமவெளியில் சுர்கேத் மாவட்டம், வடக்கின் குன்றுப் பகுதிகளில் தைலேக் மாவட்டம் மற்றும் ஜாஜர்கோட் மாவட்டம் உள்ளது.
கேள்வி: பேரி மண்டலம் - நகரங்கள் குறித்து விரிவாக சொல்லுங்கள்.
பதில்: பேரி மண்டலத்தின் மலைப்பாங்கானப் பகுதிகளில் அமைந்த நாராயண், ஜாஜர்கோட் மற்றும் சிஞ்சு, இந்திரப்பூர் சிறுநகரங்களும் உள் மற்றும் வெளித் தராய் சமவெளிகளில் நேபாள்கஞ்ச், குலாரியா, கோஹல்பூர் மற்றும் பீரேந்திரநகர் நகரங்களும் அமைந்துள்ளது.
கேள்வி: பேரி மண்டலம் - புவியியல் மற்றும் தட்ப வெப்பம் பற்றி தகவல் சொல்.
பதில்: பேரி மண்டலத்தின் தெற்கில் இந்தியா எல்லையாக அமைந்துள்ளது. பேரி மண்டலம், தராய் சமவெயில் 124 மீட்டர் உயரத்திலிருந்து வடக்கே மலைப்பாங்கான பகுதிகளில் 5,000 மீட்டர் உயரம் வரை பரவியுள்ளது. எனவே இம்மண்டலத்தின் தட்ப வெப்பம் கீழ் வெப்ப மண்டலம், மேல் வெப்ப மண்டலம், மிதவெப்ப வளையம், மிதமான காலநிலை என நான்கு நிலைகளில் காணப்படுகிறது. சிவாலிக் மலை அமைந்த பர்தியா தேசியப் பூங்கா 968 சதுர கிலோ மீட்டர் பரப்பளவில் அமைந்துள்ளது. இம்மண்டலத்தின் பர்தியா மாவட்டத்தில் கர்னாலி ஆறு பாய்கிறது. இவ்வாற்றில் காணப்படும் அரிய மீன் கங்கை டால்பின்கள் அழிவின் விளிம்பு நிலையில் உள்ளது.